दिल्ली: डस्टबिन घोटाला मामले में महापौर ने गठित की जांच कमेटी
पूर्वी दिल्ली नगर निगम सदन की बैठक में घटिया स्तर के डस्टबिन घोटाला मामले में महापौर सत्या शर्मा ने पांच सदस्यीय जांच कमेटी का गठन किया है। पूर्वी दिल्ली महापौर सत्या शर्मा ने सदन में उठे प्लास्टिक...
पूर्वी दिल्ली नगर निगम सदन की बैठक में घटिया स्तर के डस्टबिन घोटाला मामले में महापौर सत्या शर्मा ने पांच सदस्यीय जांच कमेटी का गठन किया है। पूर्वी दिल्ली महापौर सत्या शर्मा ने सदन में उठे प्लास्टिक डस्टबिन घोटाला मामले को बेहद गंभीरता से लिया है। इस मामले का पार्षद प्रीति ने उठाया था। वह बैठक के दौरान नमूने के तौर पर एक डस्टबिन लेकर वहां पहुंची थीं। उन्होंने कहा था कि डस्टबिनों के वितरण होने से पहले ही उनकी शक्ल बिगड़ गई है।
इन डस्टबिनों में घटिया किस्म की प्लास्टिक का इस्तेमाल किया गया है। बताया गया कि जांच कमेटी में उपाध्यक्ष के अलावा नेता सदन संजय जैन, नेता विपक्ष वरियमा कौर, उषा देवरानी तथा गीता शर्मा को शामिल किया गया है। बताया गया कि जांच कमेटी स्थायी समिति के उपाध्यक्ष महेंद्र आहूजा की अध्यक्षता में जल्द ही जांच कर अपनी रिपोर्ट सौंपेगी। पार्षद प्रीति के अलावा कांग्रेस के अन्य पार्षदों ने भी इस मुद्दे के संबंध में कहा था कि स्वच्छ भारत अभियान के नाम पर मिलने वाली सरकारी धनराशि का दुरुपयोग किया जा रहा है।
hin_Deva hin_Deva hin_Deva hin_Deva